Wind in die hareEk het onlangs berig oor Mercedes-Benz se elegante E-klas-koepee. Ek is nie in die teikenmark vir ŉ motor met ŉ afslaandak nie, my (min) hare is rooi en my vel spierwit en vol sproete. Die son, al is hy lekker, is nie my grootste pel nie. Ek het jare terug die fout gemaak om my deur ŉ kollega te laat ompraat om sy laaitie by die skool te gaan haal in ŉ BMW 130i met ŉ afslaandak. Daar was ŉ hittegolf. Die blase was verskriklik. Daar is egter mense met taaier velle as ek, wat pette dra en sonroom smeer. In Gauteng sien ek nie regtig die punt van ŉ afslaandak nie, maar ek het al langs die kus gebly, en daar is dit fantasties. Die seelug, son, strand en wind in die hare. Soos met die koepee is die afslaandakweergawe van die E-klas uiters elegant. Dié spesifieke model is die 300. Hy word aangedryf deur ŉ lekker sterk 2.0-viersilinderturbopetrolenjin wat 190 kW en 370 Nm bied. Dié enjin gepaard met Mercedes se 9G-tronic- outomatiese ratkas sal die Merc versnel van stilstand tot 100 km/h in 6,6 sekondes, en hy sal aanhou snol tot ŉ elektronies beperkte 250 km/h. Mercedes-Benz sê dat die E300 ŉ gemiddelde brandstofverbruiksyfer van 7,4 l/100 km kan handhaaf. Heel indrukwekkend. Dit is op die pad waar die E weer beïndruk. Mercedes het ŉ goeie balans getref tussen soepel vering en padhouvermoë, asook die kenmerkende geskud van ŉ afslaandak uitgeskakel. Waar hulle wel ŉ ses slaan, is met die lugvloei oor die voertuig wanneer die dak af is. Mens kan gemaklik ŉ foonoproep maak teen 120 km/h op die snelweg. Dis fantasties. Daar is sekere klein tjorries waar mens sukkel om te hoor, en dis met die dak in plek en vensters toe! Aan die veiligheidskant bied die E sewe lugsakke, sluitweerremme met elektroniese remkragverspreiding en remhulp, vastrap en stabiliteitsbeheer. Die afslaandakmark in Suid-Afrika is nie groot nie, maar vir diegene wat hou van myle kopruimte in hul voertuie kan ek die aantrekkingskrag sien. Die E-klas is werklik pragtig. Gaan toetsbestuur een – jy sal nie spyt wees nie. Die reeks lyk só: Die reeks word gedek deur ŉ 2 jaar/onbeperkte km-waarborg en 5 jaar/100 000 km- omvattende instandhoudingsplan. Die kompetisie lyk só: 5 jaar/100 000 km- omvattende instandhoudingsplan 5 jaar/100 000 km- omvattende instandhoudingsplan